คือว่ามีอะไรกับแฟนแล้วมีเหลือดออกมาค่ะ แต่รอดประจำเดือนก็หมดไป10กว่าวันแล้ว จอนนี้กินยาคุมให้นมลูกด้วยค่ะ อยากทราบว่าเกิดจากอะไรค่ะ
สวัสดีค่ะ การมีเลือดออกหลังจากมีเพศสัมพันธ์ อาจเกิดจาก1. มีการฉีกขาดของเยื่อบุภายในช่องคลอด จากการมีเพศสัมพันธ์ที่รุนแรง หรือมีการใช้สิ่งของสอดใส่ช่องคลอด ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. มีติ่งเนื้อที่ปากมดลูก3. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย4.มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้น5. อาจเป็นเลือดออกที่ไม่เกี่ยวข้องกับการมีเพศสัมพันธ์ เช่น เป็นเลือดออกกะปริดกะปรอยที่เกิดจากผลข้างเคียงของยาคุมกำเนิด เป็นต้นหากเลือดที่ออกมีปริมาณไม่มาก แนะนำให้สังเกตอาการไปก่อน โดยหากไม่มีเลือดออกมาขณะมีเพศสัมพันธ์ในครั้งต่อๆ ไปอีก ก็ไม่จำเป็นต้องทำอะไร หรือหากมีเลือดออกมาแบบกะปริดกะปรอย ในช่วงเวลาอื่นๆ นอกเหนือจากการมีเพศสัมพันธ์ด้วย แต่มีปริมาณน้อยๆ ก็น่าจะเกิดจากผลข้างเคียงของยาคุมกำเนิดได้ ซึ่งก็ไม่จำเป็นต้องทำอะไรเช่นกันแต่หากยังคงมีเลือดออกทุกครั้งหลังขณะมีเพศสัมพันธ์ หรือมีอาการเลือดออกปริมาณมาก มีตกขาวผิดปกติ ควรไปพบสูติ-นรีแพทย์เพื่อตรวจหาสาเหตุค่ะ